Flere elever på erhvervsskolerne i Aars kan se frem til flere praktikpladser. Hele 300 praktikpladsaftaler er netop kommet i hus.

Langt de fleste af eleverne på erhvervsuddannelsernes grundforløb i Aars har fået en ekstra julegave - nemlig en praktikplads på en virksomhed. - Siden sommerferien har praktikcenteret oprettet ikke mindre end 200 uddannelsesaftaler, og der er stadig ubesatte praktikpladser, lyder det fra praktikcenterleder Asger Andersen. Indenfor for nogle fagområder er efterspørgslen så stor, at virksomhederne begynder at ansætte eleverne, inden de har påbegyndt et grundforløb. Netop disse virksomheder er blevet tilgodeset med den nye trepartsaftale, som indebærer at virksomhederne fra årsskiftet, får fuld lønkompensation for alle lærlingens skoleophold, også grundforløbet. Den største udfordring i det nye år handler om at få så mange unge som muligt til at overveje en fremtid med en erhvervsuddannelse. Der starter nye grundforløb på alle uddannelser d. 16. januar 2017.